CELEX: 62013CN0199
Language: et
Date: 2013-04-16 00:00:00
Title: Kohtuasi C-199/13 P: Polyelectrolyte Producers Group, SNF SAS, Travetanche Injection SPRL 16. aprillil 2013 esitatud apellatsioonkaebus Üldkohtu (seitsmes koda) 1. veebruari 2013 . aasta otsuse peale kohtuasjas T-368/11: Polyelectrolyte Producers Group, SNF SAS, Travetanche Injection SPRL versus Euroopa Komisjon

15.6.2013   
            
            
               ET
            
            
               Euroopa Liidu Teataja
            
            
               C 171/21
            
         Polyelectrolyte Producers Group, SNF SAS, Travetanche Injection SPRL 16. aprillil 2013 esitatud apellatsioonkaebus Üldkohtu (seitsmes koda) 1. veebruari 2013. aasta otsuse peale kohtuasjas T-368/11: Polyelectrolyte Producers Group, SNF SAS, Travetanche Injection SPRL versus Euroopa Komisjon
   (Kohtuasi C-199/13 P)
   2013/C 171/42
   Kohtumenetluse keel: inglise
   
      Pooled
   
   
      Apellandid: Polyelectrolyte Producers Group, SNF SAS, Travetanche Injection SPRL (esindajad: advokaadid K. Van Maldegem ja R. Cana)
   
      Teised menetlusosalised: Euroopa Komisjon, Madalmaade Kuningriik
   
      Apellantide nõuded
   
   
               —
            
            
               tühistada Üldkohtu otsus kohtuasjas T-368/11; ja
            
         
               —
            
            
               tühistada komisjoni määrus (EL) nr 366/2011 (edaspidi „vaidlustatud määrus”), millega muudetakse Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) XVII lisa (Akrüülamiid) (1); või
            
         
               —
            
            
               teise võimalusena saata asi tagasi Üldkohtusse apellantide tühistamishagi osas otsuse tegemiseks; ja
            
         
               —
            
            
               mõista kõik kohtukulud (seal hulgas Üldkohtu kohtukulud) välja vastustajalt.
            
         
      Väited ja peamised argumendid
   
   Apellandid väidavad, et jättes rahuldamata nende nõude vaidlustatud määrus tühistada, rikkus Üldkohus ühenduse õigust. Täpsemalt väidavad apellandid, et Üldkohus tegi mitmeid vigu, hinnates asjaolusid ja nende olukorrale kohaldatavat õiguslikku raamistikku. Seetõttu rikkus Üldkohus mitmeid õigusnorme, täpsemalt ta:
   
               —
            
            
               tõlgendas vääralt määrust 1488/94 (2), kui ta järeldas, et komisjon ei teinud ilmset hindamisviga, jättes arvesse võtmata kõiki asjassepuutuvaid fakte ja asjaolusid;
            
         
               —
            
            
               tõlgendas vääralt määrust 1488/94, kui ta järeldas, et komisjon ei teinud ilmset hindamisviga seoses arvesse võetud kokkupuudet käsitlevate andmete hindamisega;
            
         
               —
            
            
               rikkus õigusnormi ja tõlgendas vääralt REACH–i, kui ta järeldas, et komisjon ei teinud ilmset hindamisviga, võttes vaidlustatud määruse vastu teabe alusel, mis puudutas erinevat toodet kui see, mille suhtes kohaldatakse vaidlustatud määruses sätestatud piiranguid;
            
         
               —
            
            
               rikkus õigusnormi, kui ta otsustas, et komisjon ei rikkunud proportsionaalsuse põhimõtet;
            
         
               —
            
            
               rikkus õigusnormi, kui ta otsustas, et komisjon ei rikkunud oma põhjendamiskohustust; ja
            
         
               —
            
            
               tõlgendas vääralt vaidlustatud määrust, kui ta järeldas, et see hõlmab ühtlasi ka akrüülamiidisisaldusega mördisegu.
            
         Neil põhjustel väidavad apellandid, et Üldkohtu otsus kohtuasjas T-368/11 ja vaidlusalune otsus tuleb tühistada.
   
      (1)  ELT L 101, lk 12.
   
      (2)  Komisjoni 28. juuni 1994. aasta määrus (EÜ) nr 1488/94, milles kehtestatakse registreeritud kemikaalide poolt inimesele ja keskkonnale põhjustatava ohtlikkuse hindamise põhimõtted vastavalt nõukogu määrusele (EMÜ) nr 793/93 (EÜT L 161, lk 3; ELT eriväljaanne 15/02, lk 360).